آذربایجان‌دا ۱۹۱۸ده قورولان و سووئت اوردوسونون ایشغالین‌دان سونرا قاپادیلان تورک اوجاغی یئنی‌دن فعالیته باشلادی.
باکی‌دا، شرق قزئتینین باش رئداکتورو عاکیف آشیرلی‌نین اؤنچولوگونده، میللت وکیللری افلاطون آماشوو، قنیره پاشایئوا و جاوانشیر فیضی‌یئو، تورکییه‌نین باکی‌داکی ائلچیلیگی مدنیت و تانیتیم مشاویری عرفان چیفتچی، آذربایجان-تورکییه ایش آداملاری بیرلیگی باشقانی جمال یانغین و تاریخ‌چی دکتر فیردوسیه احمدووا طرفین‌دن آذربایجان تورک اوجاغی قورلدو.
اولوسلارآراسی مطبوعات مرکزین‌ده تشکیل اولونان توپلانتی‌دا، آذربایجان تورک اوجاغینین فعالیته باشلادیغی بیلدیریلدی.
توپلانتییا، تورکییه‌نین باکی ائلچیسی ارکان اؤزاورال، تورک اوجاقلاری ایستانبول شعبه‌سی باشقانی پروفسور دکتر جزمی بایرام، ایستانبول اونیورسیته‌سینین تورکچولوک آراشدیرمالاری انستیتوسونون باشقانی پروفسور دکتر مصطفی بالجی، قوروچولار و چوخ ساییدا دعوت‌لی قاتیلدی.
تدبیرده چیخیش ائد‌ن ائلچی اؤزورال، آذربایجان تورک اوجاغینی قورانلارا تشکرلرینی بیلدیردی.
تورکییه‌نین گوجونون آذربایجانین گوجو، آذربایجانین گوجونون تورکییه‌نین گوجو اولدوغونو قید ائد‌ن اؤزورال، "۲۸ ایلدیر دونیادا چوخ داها گوجلویوک چونکو کۆره‌گیمیزی دایایابیله‌جگیمیز گوجلو بیر آذربایجان وار. آذربایجانین بیزه وئردیگی گوجو هر گون چوخ یاخین‌دان گؤرور و یاشاییریق" دئدی.
اؤزورال، آذربایجان تورک اوجاغینا ائلچیلیک اولاراق سونا قدر دستک وئره‌جکلرینی ده سؤزلرینه علاوه ائتدی.
آذربایجان‌دا تورک اوجاغی، قافقاز ایسلام اوردوسو باکی‌نی ارمنی و بولشویک ایشغالین‌دان قورتاردیقدان سونرا ۱۹۱۸ده قورولموشدو. آذربایجان تورک اوجاغی، ۱۹۱۲ده ایستانبول‌دا قورولان "تورک اوجاغینین باکی شعبه‌سی" آدلاندیریلمیش، اوجاغین نظامنامه‌سی عینیله قبول ائدیلمیشدی.
عثمانلی تورکلری ایله آذربایجان تورکلرینی بیر بیرینه تانیتماغی، آذربایجان‌لیلارین بیلیم و تحصیل ساحه‌سین‌ده گلیشمه‌سینه قاتقی وئرمه‌یی هدفله‌یه‌ن آذربایجان تورک اوجاغی، سووئت اوردوسونون آذربایجانی ۲۸ آوریل ۱۹۲۰ده ایشغال ائتدیک‌دن سونرا قاپانمیشدی.
